CELEX: C2007/129/10
Language: lv
Date: 2007-06-09 00:00:00
Title: Lieta C-163/07 P: Apelācija, ko 2007. gada 26. martā ierosinājis Diy-Mar Insaat Sanayi ve Ticaret Ltd Sirketi un Musa Akar par Pirmās instances tiesas (ceturtā palāta) 2007. gada 17. janvāra rīkojumu lietā T-129/06 Diy-Mar Insaat Sanayi ve Ticaret Ltd Sirketi  un Musa Akar /Eiropas Kopienu Komisija

9.6.2007   
            
            
               LV
            
            
               Eiropas Savienības Oficiālais Vēstnesis
            
            
               C 129/7
            
         Apelācija, ko 2007. gada 26. martā ierosinājis Diy-Mar Insaat Sanayi ve Ticaret Ltd Sirketi un Musa Akar par Pirmās instances tiesas (ceturtā palāta) 2007. gada 17. janvāra rīkojumu lietā T-129/06 Diy-Mar Insaat Sanayi ve Ticaret Ltd Sirketi un Musa Akar/Eiropas Kopienu Komisija
   (Lieta C-163/07 P)
   (2007/C 129/10)
   Tiesvedības valoda — vācu
   Lietas dalībnieki
   
      Apelācijas sūdzības iesniedzēji: Diy-Mar Insaat Sanayi ve Ticaret Ltd Sirketi un Musa Akar (pārstāvis — Ç. Şahin, advokāts)
   
      Otrs lietas dalībnieks: Eiropas Kopienu Komisija
   Apelācijas sūdzības iesniedzēja prasījumi:
   
               —
            
            
               atcelt Eiropas Kopienu Pirmās instances tiesas 2007. gada 17. janvāra rīkojumu lietā T-129/06 (1), kas apelācijas sūdzības iesniedzējiem ir paziņots 2007. gada 26. janvārī, un apstrīdēto atbildētājas 2005. gada 23. decembra lēmumu Nr. MK/KS/DELTUR/(2005)/SecE/D/1614;
            
         
               —
            
            
               pakārtoti, norādītajā nozīmē atcelt pirmajā daļā minēto Pirmās instances tiesas rīkojumu un apstrīdēto atbildētājas 2005. gada 23. decembra lēmumu Nr. MK/KS/DELTUR/(2005)/SecE/D/1614 un apmierināt apelācijas sūdzības iesniedzēju prasījumus pirmajā instancē;
            
         
               —
            
            
               papildus pakārtoti, atcelt pirmajā daļā minēto Pirmās instances tiesas rīkojumu un nodot lietu atpakaļ izskatīšanai Pirmās instances tiesā;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Apelācijas sūdzības iesniedzēji prasījumiem saistībā ar minēto rīkojumu sniedz šādu pamatojumu.
   Vērtējot izskatāmās lietas apstākļus, Pirmās instances tiesai nav jāaprobežojas ar lietas dalībnieku apgalvojumiem, un lieta nav jāizlemj, vienīgi pamatojoties uz lietas dalībnieku iesniegtajiem pierādījumiem. Tiesas Statūtu 21. pantā ir skaidri noteikts, ka Eiropas Kopienu tiesām ir pienākums noskaidrot lietas apstākļus — tiesa tos ne vien var noskaidrot pēc savas ierosmes, bet tai pat ir pienākums to veikt, ja tas ir nepieciešams.
   Šajā lietā nenoskaidrojot, vai atbildētāja apstrīdētajā lēmumā ir sniegusi pienācīgu pamatojumu, un apelācijas sūdzības iesniedzējiem tikai pēc mēneša — tātad pēc termiņa beigām — norādot uz formas trūkumiem, Pirmās instances tiesa ir pārkāpusi Tiesas Statūtu 21. pantu, Pirmās instances tiesas Reglamenta 64. pantu un Kopienu materiālās tiesības saistībā ar tiesību aktu likumības prezumpcijas principu un tiesību akta šķietamās esamības doktrīnu. Kopienu tiesībās administrācijas pieļautu ļoti būtisku un acīmredzamu kļūdu sekas ir tiesību akta pilnīga spēkā neesamība.
   Ja apelācijas sūdzības iesniedzēji būtu pienācīgi informēti par tiem pieejamiem tiesību aizsardzības līdzekļiem, viņi uzreiz būtu uzticējuši lietu praktizējošam advokātam un tādējādi iesnieguši prasību paredzētajā termiņā. Pirmās instances tiesas iebildums, ka apelācijas sūdzības iesniedzēji un viņu Turcijas advokāti nav ievērojuši rūpību, kāda ir sagaidāma no apdomīga prasības iesniedzēja, neatbrīvoja atbildētāju no pienākuma pienācīgi norādīt pieejamos tiesību aizsardzības līdzekļus.
   
      (1)  OV C 212, 29. lpp.